სენტ-კლერის ტბა

სენტ-კლერის ტბა () — გამდინარე ტბა კუნძულ ტასმანიაზე, მდებარეობს ცენტრალურ პლატოზე, ზღვის დონიდან 747 მ სიმაღლეზე. მყინვარული წარმოშობისაა. ფართობი 30 კმ²,Australian Bureau of Statistics: Tasmania, Lakes უდიდესი სიღრმე 200 მ, გაწოლილია კრეიდლ მაუნტინ-ლეიკ-სენტ-კლერის ეროვნული პარკის სამხრეთ ნაწილში, რომელიც „ტასმანიის ველური ბუნების“ ნაწილია და რომელიც იუნესკოს მსოფლიო მემკვიდრეობის ძეგლს წარმოადგენს. სენტ-კლერის ტბასთან ვრცელდება ავსტრალიის ერთ-ერთი ყველაზე პოპულარული სახმელეთო ტურისტული მარშრუტი — ოვერლენდ ტრეკი, რომლის სამხრეთ დაბოლოება სენტ-კლერის ტბასთანაა. 

ტბის სამხრეთ ნაწილიდან გამოედინება მდინარე დერუენტი, რომლის ესტუარზე გაშენებულია ტასმანიის ადმინისტრაციული ცენტრი — ჰობარტი.

 რესურსები ინტერნეტში 
 სენტ-კლერის ტბა  
 სენტ-კლერის ტბის რუკა  
 ინფორმაცია თევზჭერის შესახებ და ტბის რუკა 

 სქოლიო 

კატეგორია:ავსტრალიის ტბები
კატეგორია:ტბები ანბანის მიხედვით